مجاریستان خاریجی تیجارت و خاریجی ایشلر ناظیری پیتر سییارتو تورکیه‌نین دموکراتیک سئچکی‌لرله حاکمیتده اولان دؤولت باشچی‌سی و حکومتی‌نین 15 ژوئیه‌ده چئوریلیشه جهد ائدن‌لری اورتایا چیخارماق اوچون آتدیغی آددیم‌لارا حؤرمتله یاناشیلماسی‌نین واجیب‌لیگینی دیله گتیردی.
سیارتو مجار خبر آژانسینا (MTİ) وئردیگی آچیقلامادا بیلدیردی کی، چئوریلیش جهدی چوخ جدی بیر حادثه‌دیر و بونون اورتایا چیخاریلماسی اوچون جدی آددیم‌لارا احتیاج وار. چئوریلیشه جهد ائدن‌لرین اورتایا چیخاریلماسی باره‌ده خاریجی اؤلکه‌لردن ائدیلن تنقیدلر پروسئسه زیان وورور.
تورکیه‌نین ثابت‌لیگی‌نین آوروپا اوچون ده چوخ اهمیت‌لی اولدوغونو وورغولایان سیارتو دئدی کی، تورکیه‌نین ثابت‌لیگینه ایستیقامتلی هر جور تشببوس آوروپانین تهلوکه‌سیزلیگینی تهدید ائدیر. تورکیه‌نین ثابت‌لیگینی تهدید ائدن هر جور تشببوسه قارشی دوراولمالی. دوست چتین زاماندا دا دوست‌دور و دوستونون یانیندا اولما‌لی‌دیر. تورکیه ایله یالنیز قاچقین موقاویله‌سینه گؤره دئییل، عینی زاماندا داعش ایله موباریزه و ناتو امکداش‌لیغی چرچیوه‌سینده ده یاخشی علاقه‌لر ایچینده اولونما‌لی‌دیر.
سیارتو مجاریستاندا فعالیت گؤسترن فتح الله چی ترورتشکیلاتینا (فئتو) باغلی قوروم‌لار مؤوضوعوسوندادا تورک رسمی‌لرین طلبینه گؤره بونلارین، تورکیه‌نین ثابت‌لیگینی تهدید ائتدیگی و یا اوخشار فعالیت گؤسترن حرکت‌لرله امکداش‌لیق ائدیب ائتمدیک‌لری‌نین آراشدیریلاجاغینی قئید ائتدی.
پیتر سیارتو بئله بیر شئی اورتایا چیخاجاغی تقدیرده مجاریستانین هم اؤز، هم ده تورکیه و آوروپانین تهلوکه‌سیزلیگی‌نین ضمانتی اوچون لازیمی آددیم‌لاری آتاجاغینی بیلدیردی.
